ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
26 ส.ค. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น โดยแกว่งตัวขึ้นไปทดสอบ 1,555.44 จุด ขณะที่ตลาดรอบบ้านปรับตัวลดลงด้วยความกังวลต่อการแถลงของ FED ในช่วงค่ำวันนี้ สำหรับกลุ่มที่ปรับตัวเด่นนำโดยกลุ่มพลังงาน +0.86% และกลุ่มธนาคาร +1.15% ด้านปริมาณการซื้อขายอยู่ในระดับเบาบางที่ระดับ 2.2 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัวในกรอบแคบ เรามองตลาดมีความเสี่ยงจาก Fund Flow ไหลออก ประเมินการแกว่งตัวจะยังไม่ทะลุแนวต้านเดิมที่ระดับ 1,558 จุด จากโมเมนตัมของตลาดต่างเทศที่ยังกดดัน แนะนำเก็งกำไรหุ้นเล็ก และรอความชัดเจนจากถ้อยแถลงของประธาน FED คืนนี้
 
วิเคราะห์ทางเทคนิค
SLP
ราคาปิด 1.58 บาท
แนวรับ 1.57 บาท
แนวต้าน 1.65, 1.80 บาท
แนว cut หากราคาหุ้นมีโอกาสหลุด 1.53 บาท
กราฟ  SLP หลังจากปรับฐานลงมาจากระดับสูงใกล้ 2 บาท ก็เริ่มที่จะบีบตัวเองเข้าสู่แนวกรอบสามเหลี่ยม  โวลุ่มแห้ง แรงขายหมด  สัญญาณ Stoch เริ่มไต่ระดับช้าๆ  มีโอกาสที่จะกระโดดขึ้นมาอย่างง่าย  โดยมีต้านแรกที่ 1.65 บาท จากนั้นอาจวิ่งไปถึง 1.80 บาท
 
เด็กแนว
SCI หลังจากเซ็นต์รับงานก่อสร้างสถานี และสายส่งไฟฟ้าแรงสูงในลาวไป 1.5 หมื่นล้านบาท ราคาหุ้นก็ร้อนแรงจนติดแคช เล่นเอาแฟนคลับเซ็งค์กันเป็นแถวๆ จากนั้นปล่อยให้หุ้นที่มีธุรกิจคล้ายกันวิ่งสลับขาไปพลางๆๆ  ถึงตรงนี้เด็กแนวว่ากำลังจะกลับมาร้อนแรงอีกครั้ง เพราะกำลังจะเซ็นต์อีกงานมูลค่า 1.2 หมื่นล้านบาท เป็นงานในลักษณะคล้ายกัน ซึ่งจะทำให้ backlog กระโดดไปแตะขอบฟ้าที่ 3 หมื่นล้านบาท ดันรายได้พุ่งตั้งแต่ Q3 นี้ เพราะทยอยส่งมอบงานแล้ว และปี 60 นั้น รายได้จะเติบโตแรงเป็น 7 พันล้านบาท หรือโตเท่าตัวจากปี 59 โดยนักวิเคราะห์ให้ราคาเหมาะสมระหว่าง 12-13 บาท แต่เด็กแนวว่ายังต้องรวมงานอีกก้อนที่กำลังจะได้  และงานระหว่างปีที่จะเข้ามาอีก  ที่น่าจับตาอย่างมากคือการร่วมทุนกับญี่ปุ่น ชื่อ Tokyo Energy ยักษ์ใหญ่ด้าน Solar Farmเพื่อร่วมกันพัฒนาทำพลังงานแสงอาทิตย์ ในญีปุ่นด้วยกัน คาดจะมีข่าวดีเร็วๆนี้เลย ราคาหุ้นที่กำลังนิ่งแบบนี้คือโอกาสอันสำคัญ อย่ารอให้ใครมาดันแล้วกระโดดตามจะได้ของแพง ราคาหุ้นตัวนี้ไม่ลงง่าย เพราะกองทุนยักษ์ระดับโลกอย่าง Temperton เข้าถือเป็นยันต์ไว้แล้ว  …  อย่าช้า
กราฟ SCI ยังคงสภาพเป็น uptrend อย่างชัดเจน และกำลังจะวิ่งขึ้นไปชนแนวกรอบบนอีกครั้งหนึ่ง โดยในครั้งนี้จะเป็น new high ของราคาหุ้นหุ้นอย่างหลีกเลี่ยงไม่ได้  ทั้งนี้สัญญาณซื้อใน Stoch กำลังจะเกิด เพราะเริ่มโค้งตัวขึ้นแล้ว แนะนำซื้อสะสม